《送苗子君运使赴河东漕二首 其一》
宋代·冯山

圣君宵旰尚忧边，移领并汾将漕权。汉使已更三数节，壶关才漕十馀年。

民情姑息方师后，兵计从容试上前。卿相通途从此致，横飞雕鹗上秋天。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。